laion/Wikipedia-Exotic huggingface dataset:
גן החיות של קרזה

גן החיות של קרזה הקרוי גם הפארק הזואולוגי של קרזה והפארק הזואולוגי של ליסיו, הוא גן חיות הממוקם בנורמנדי, קלבדוס בנפת ליסיו. גן החיות הוקם בשנת 1986, תחת השם של קרזה (CERZA, ראשי התיבות בעברית: מרכז המחקר והתרבות של הפארק הזואולוגי של אגרון). אחד ממייסדיו של גן החיות הוא תיירי ג'רדן, המשמש כמנהל גן החיות, נכון לשנת 2017. בגן החיות ישנם כ-120 מיני בעלי חיים, וזאת בשטח של 600 דונם. אחת מפעילויותיו של גן החיות היא השתתפות בגידולם ושימורם של חיות בר בסכנת הכחדה מחמש יבשות שונות. בנוסף גן החיות חבר באיגוד העולמי של גני חיות ואקווריומים (WAZA). בשנים 2004 - 2014 ביקרו בגן החיות כ-247,000 מבקרים בממוצע לשנה. גן החיות של קרזה הוקם במאי 1986 על ידי שני אחים, תיירי ופטריק ג'רדן מייסד פארק החתולים בפארק החממה הזואולוגי ביוטרופיקי. כיום גן החיות מנוהל על ידי תיירי ג'רדן, ופטריק ג'רדן מנהל את פארק החתולים. גן החיות פתוח למבקרים החל מחודש פברואר ועד לחודש נובמבר, שטחו הוא כ-600 דונם ובו ישנם יותר מ-1,000 בעלי חיים, המייצגים כ-120 מינים שונים, מחמש יבשות בעולם. בגן החיות שני מסלולי הליכה, האדום והצהוב,[דרושה הבהרה] רכבת גן החיות וקולנוע. בינואר 2013 התרחשו בגן החיות מספר לידות, כאשר באחת מהן ופעם הראשונה בצרפת נולד קרנף הודי. לאחר מקרי ילודה נוספים, הכוללים שלושה אריות (ב-2013 וב-2015) ושתי פנדות אדומות (ב-2013 וב-2014), איפשרו לגן החיות למלא את תפקידו בהגנה על מינים ורבייתם. גן החיות חבר מלא בארגונים: האיגוד האירופאי של גני החיות והאקווריומים (EAZA) (מאז 1996) האיגוד העולמי של גני חיות ואקווריומים (WAZA) (מאז 2003) האגודה הלאומית לפארקים זואולוגיים (ANPZ) (מאז 2003) בנוסף, גן החיות משתתף בכ-40 תוכניות שימור למינים בסכנת הכחדה. חוץ מתוכניות השימור של גן החיות, הוא מעורב כלכלי בתוכניות שדה רבות. כדי להגדיל את ההשתתפות, נוצרה בשנת 2000 קרן השימור של גן החיות, מטרת קרן זו היא להוביל, לקדם ולתמוך בפעולות בטבע כדי להגן על בעלי חיים בסכנת הכחדה. עמותה זו גדלה בזכות תרומת חבריה, תרומות המבקרים והתרומות הרגילות של גן החיות. בגן החיות ישנן שלוש נקודות תצפית: מסעדת בראסרי - המשקיפה על היער האסייתי, שבו הקרנף ההודי והאנטילופה ההודית. מסעדה עצמאית - המשקיפה על השטח האפריקני, שבו ג'ירפות, קרנפים, יענים ואנטילופות אחרות. בגן החיות ישנן גם מספר עמדות מכירה, שאחת מהן בעלת מרפסת נפתחת לעבר כלוב הפנדה האדומה. בנוסף גן החיות מספק למבקרים גם אזורי פיקניק מוצלים. מאז שנת 2006, מלון גן החיות מציע אירוח יוצא דופן, הכולל שלושה סוגי אתרי לינה: "יורט" המספק תצפית, "Zoobservatory" ו"לודג" המציע שהייה מלאה אצל חיות הבר. מאז 2004 גן החיות היה יציב למדי מבחינה כלכלית, ובעל ממוצע מבקרים של 240,000 עד 310,000 מבקרים בשנה. מדיה וקבצים בנושא גן החיות של קרזה בוויקישיתוף אתר האינטרנט הרשמי של גן החיות של קרזה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גן החיות של קרזה".
עונת 1992/1993 בגביע האירופי

עונת 1992/1993 בגביע האירופי הייתה העונה ה-27 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השנייה במתכונת החדשה. המשחק הראשון התקיים ב-18 בספטמבר 1992 ומשחק הגמר התקיים ב-16 במרץ 1993. בתחרות השתתפו 41 קבוצות. במשחק הגמר של התחרות גברה אריס סלוניקי על אפס פלזן בתוצאה 48:50, וזכתה בגביע בפעם הראשונה בתולדות המועדון. בתחילת התחרות התקיימו שני סיבובים של שלב הקדם בשיטת משחק בית/משחק חוץ. לשלב המוקדמות השלישי הצטרפו 8 קבוצות שנשרו בשלב 1/16 של הליגה האירופית של פיב"א. לקבוצות המנצחות של השלב השלישי הצטרפה סלובודנה דלמציה. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות. בית א' בית ב' שתי נציגות ישראליות השתתפו בתחרות: הפועל גליל עליון התחילה את התחרות משלב המוקדמות השני בו היא ניצחה את אטלטס מליטא 87:94 ו-95:98. בשלב המוקדמות השלישי היא נפגשה עם סטפפנל טריאסטה מאיטליה וניצחה 69:69 ו-94:99. את שלב הבתים היא סיימה במקום השני והמשיכה לחצי הגמר בו היא הפסידה לאפס פלזן. הפועל תל אביב התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא פגשה את הונבד מהונגריה וניצחה 74:92, 62:69. את שלב הבתים היא סיימה במקום החמישי. פירוט התוצאות באתר לינואספורט פירוט התוצאות באתר פיב"א אירופה
דאף 30

דאף 30 (בהולנדית: DAF 30), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1961–1963. יוצרו 23,045 יחידות. דגם ה"דאף 30" יוצר בגרסת הילוכים אוטומטים בלבד מסוג "Variomatic". בנוסף לגרסת "סדאן" 2 דלתות הדגם יוצר בגרסת טנדר. תאוצת דגם ה-"דאף 30" 0-80 קמ"ש - 20 שניות. ערך מורחב – דאף (יצרן רכב) דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה : דאף 600, דאף 750, דאף 33, דאף 44, דאף 45, דאף 46 ודאף 68. בשנת 1967 פיתחה את ה- "דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס. בדצמבר 1972 יצרנית הרכב וולוו צברה נתח של 33 אחוזים מ- DAF, ובמאי 1975 עם השתלטות השוודים על דאף, נעלם השם דאף והפך לוולוו. דאף ייצרה 816,000 מכוניות נוסעים. 2 דלתות - סדאן 2 דלתות - טנדר דף 30 דף 30 דף 30 דף 30 (מימין) דף 30 דף 30 דאף (יצרן רכב) דאף 2600 דאף 44 דאף 46 דאף 55 דאף 66 דאף 600 דאף פוני דאף A10 דאף קאלמר דאף YA-66 מדיה וקבצים בנושא דאף 30 בוויקישיתוף דאף 30 Niederländischer Club für Klassische DAF (niederländisch, englisch)
BeEF

ביף (באנגלית: BeEF) הוא כלי לבדיקות אבטחה המתמקדות בדפדפן האינטרנט. הכלי מבוסס קוד פתוח, נכתב בשפת JavaScript ו- Ruby ופותח על ידי וויד אלקורן (Wade Alcorn). פרויקט ביף מיועד לביצוע מחקרים משפטים ולבדיקות חדירה, אך בפועל משמש האקרים לביצוע פעולות זדוניות. פרויקט ביף מותקן באופן מובנה בהפצת קאלי לינוקס ו-Backtrack אך ניתן להורידו ולהתאימו למערכות הפעלה נוספות. הכלי נחשב לנדבך חשוב בעת ביצוע מבדקי חדירה אפליקטיבים ובעזרתו ניתן לבדוק יישומי אינטרנט בצד הלקוח. כמו כן הוא בעל יכולת זיהוי פגיעות XSS ובמידה ונמצאה פגיעות ניתן להזריק קוד זדוני ישירות דרכו. באמצעות מאגר חולשות, מוצא ביף חורי אבטחה ומנצל פגיעויות רבות ובכך מעריך את הצעדים הבאים אותם ניתן לבצע. ניתן להרחיב את הכלי באמצעות תוספות ומודולים שונים שיאפשרו למשתמש בתוכנה אפשרויות רבות ומגוונות. קאלי לינוקס פישינג אתר האינטרנט הרשמי של BeEF (באנגלית) BeEF, ברשת החברתית אקס (טוויטר) BeEF, סרטונים בערוץ היוטיוב BeEF, הבלוג הרשמי עמוד התוכנה באתר Github (באנגלית) פאביו ליאור רחמים, מהו פישינג וכיצד עובד הכלי BeEF? (בעברית)
Live

Live היא מילה באנגלית שפירושה "הופעה חיה". האם התכוונתם ל... Live (אלבום של סימונה & סימריה) – אלבום ההופעה ה-3 של סימונה & סימריה. ABBA Live – אלבום הופעה של אבבא. Coldplay Live 2012 – אלבום ווידאו של קולדפליי. לייב (LIVE) - להקת גראנג'-רוק אלטרנטיבי אמריקאית.
עונת 1993/1994 בגביע האירופי

עונת 1993/1994 בגביע האירופי הייתה העונה ה-28 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השלישית במתכונת החדשה. המשחק הראשון התקיים ב-4 בספטמבר 1993 ומשחק הגמר התקיים ב-15 במרץ 1994. בתחרות השתתפו 41 קבוצות. במשחק הגמר של התחרות גברה סמלט אולימפיה על טאוגרס בתוצאה 81:91, וזכתה בגביע בפעם הראשונה בתולדות המועדון. בתחילת התחרות התקיימו שני סיבובים של שלב הקדם בשיטת משחק בית/משחק חוץ. לשלב המוקדמות השלישי הצטרפו 8 קבוצות שנשרו בשלב 1/16 של הליגה האירופית של פיב"א. לקבוצות המנצחות של השלב השלישי הצטרפה סמלט אולימפיה. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות. בית א' בית ב' העונה לישראל היו שתי נציגות בתחרות: הפועל גבעתיים התחילה את התחרות משלב המוקדמות השני בו היא ניצחה את קוצ'אני ממקדוניה 81:83 ו-73:100. בשלב המוקדמות השלישי היא נפגשה עם אריס סלוניקי מיוון והפסידה בסיכום שני המשחקים (הפסד חוץ 78:65 וניצחון ביתי 88:91). הפועל גליל עליון התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא פגשה את סנקט פולטן מאוסטריה וניצחה 71:107, 69:104. את שלב הבתים היא סיימה במקום השלישי. פירוט התוצאות באתר לינואספורט פירוט התוצאות באתר פיב"א אירופה
מלכת השושנים (שיר)

"מלכת השושנים" הוא שיר שנכתב והולחן על ידי דולב רם ופן חזות ומבוצע על ידי הזמרת עדן בן זקן. השיר יצא לאור בשנת 2015 לאחר שלירון פרנקו מנהלה האישי של בן זקן, הציע לצמד הכותבים לכתוב עבור בן זקן את השיר המלווה של מצעד הגאווה בתל אביב לשנת 2015. הוא הופיע באלבום הבכורה של בן זקן הנושא את אותו שם. ב-2017 הוציאה בן זקן גרסה אקוסטית של השיר במסגרת סרטון פרסומת למותג פיוז טי. ביוטיוב צבר הווידאו קליפ הרשמי של השיר, נכון לינואר 2022, למעלה מ-38.3 מיליון צפיות, ומעל 100 אלף לייקים. כמו כן, דורג השיר במקום החמישי ברשימה שערכה יוטיוב אודות הקליפים הנצפים ביותר בישראל לשנת 2015. בעקבות הצלחת השיר, החלה להיות בן זקן מכונה בתקשורת לעיתים בשם "מלכת השושנים". מידע על הסינגל "מלכת השושנים" באתר מיוזיק בריינז סרטון השיר "מלכת השושנים" באתר יוטיוב מילות השיר "מלכת השושנים" באתר שירונט יוסי חרסונסקי, עדן בן זקן, מלכת השושנים באתר חרסונסקי מיוזיק מאקו מוזיקה, ‏עדן בן זקן מסמנת את היעד הבא: מלכת מצעד הגאווה, באתר ‏מאקו‏, 28 במאי 2015 מלכת השושנים, בביצוע עדן בן זקן, סרטון באתר יוטיוב דולב רם ופן חזות, מלכת השושנים - עדן בן זקן, באתר כאן – תאגיד השידור הישראלי דף שיר באתר הספרייה הלאומית--https://www.nli.org.il/he/items/NNL_MUSIC_AL997008915923505171/NLI בן שלו, יצרני הלהיטים שמנענעים את הפלייליסט, באתר הארץ, 12 באוגוסט 2016 מעודנת בן זקן: גרסה חדשה ל"מלכת השושנים", באתר nrg, 19 ביוני 2017 איתן בייגל, ‏דירוג: אלה הסרטונים הכי ויראליים השנה ביו-טיוב, באתר גלובס, 9 בדצמבר 2015 רן בוקר, זאת שניצחה: האזינו לשירים מהאלבום החדש של עדן בן זקן, באתר ynet, 6 בספטמבר 2017 http://mediaforest.biz/Charts/YearlyCharts
עונת 1994/1995 בגביע האירופי

עונת 1994/1995 בגביע האירופי הייתה העונה ה-29 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה הרביעית במתכונת החדשה. המשחק הראשון התקיים ב-6 בספטמבר 1994 ומשחק הגמר התקיים ב-14 במרץ 1993. בתחרות השתתפו 44 קבוצות. במשחק הגמר של התחרות גברה בנטון טרוויזו על טאוגרס בתוצאה 86:94, וזכתה בגביע בפעם הראשונה בתולדות המועדון. בתחילת התחרות התקיימו שני סיבובים של שלב הקדם בשיטת משחק בית/משחק חוץ. לשלב המוקדמות השלישי הצטרפו 8 קבוצות שנשרו בשלב 1/16 של הליגה האירופית של פיב"א. 12 קבוצות אלו אורגנו בשני בתים. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת עד שני ניצחונות והגמר במגרש שנקבע בתחילת התחרות. בית א' בית ב' העונה לישראל היו שתי נציגות בתחרות: הפועל ירושלים התחילה את התחרות משלב המוקדמות השני בו היא ניצחה את אלטס מליטא 62:77 ו-56:76. בשלב המוקדמות השלישי היא נפגשה עם טאוגרס מספרד והפסידה 82:91 ו-79:66. הפועל גליל עליון התחילה את השלב המוקדם מהסיבוב השלישי (כאשר היא נשרה מהליגה האירופית של פיב"א) בו היא נפגשה עם ברנו מסלובקיה וניצחה 72:79 ו-66:86. את השלב הבתים הקבוצה סיימה במקום האחרון. פירוט התוצאות באתר לינואספורט פירוט התוצאות באתר פיב"א אירופה
הגריפונים סנקט פטרבורג

הגריפונים סנקט פטרבורג (ברוסית: Клуб Американского Футбола "Санкт-Петербургские Грифоны") היא קבוצת פוטבול המשחקת בליגת העל המזרח אירופית בפוטבול החל מעונת 2020. הקבוצה נקראת הגריפונים סנקט פטרבורג אך בפועל היא מארחת את משחקיה בעיר פושקין שבמחוז לנינגרד. הקבוצה השתתפה בליגת הפוטבול הרוסית מאז הקמתה בעונת 2009 והיא אחת ממייסדות ליגת הפוטבול המחודשת, שאורגנה מחדש בשנת 2016. באותה עונה גם התמודדה בליגת האלופות בפוטבול. בעונת 2020 עברה להתמודד בליגת המשנה בפוטבול של פינלנד. בעונת 2013 סיימה כסגנית אלופה ובעונת 2015 הקבוצה זכתה באליפות רוסיה בפוטבול. בעונת 2017 העפילה שוב לגמר הטורניר (המכונה "הבול הרוסי", Russian Bowl) אך הפסידה לפטריוטים מוסקבה וסיימה כסגנית האלופה. בעונת 2018 הודחה בשלב חצי הגמר על ידי הספרטנים מוסקבה. בעונת 2020 זכתה בפלייאוף הליגה הבכירה של ליגת העל המזרח אירופית בפוטבול ובעונת 2021 סיימה במקום הרביעי בליגה, אחרי שהפסידה במשחק על המקום השלישי לספרטק מוסקבה. באותה עונה העפילה לגמר הגביע הרוסי בפוטבול, אך הפסידה בדרבי העירוני ללגיון הצפוני סנקט פטרבורג. הקבוצה מפעילה קבוצת פוטבול לנשים בשם "הוולקיריות" המתמודדת באליפות פינלנד לנשים. מקור: האנציקלופדיה לפוטבול מקור: first & goal‏ אליפות רוסיה / ליגת הפוטבול האמריקאי זכייה (1): 2015 סגנות (1): 2013, 2015 גביע רוסיה זכייה (3): 2015, 2016, 2020 סגנות (1): 2022 הליגה הבכירה של ליגת העל המזרח אירופית בפוטבול זכייה (1): 2020 אתר האינטרנט הרשמי של הגריפונים סנקט פטרבורג הגריפונים סנקט פטרבורג, ברשת החברתית אינסטגרם הגריפונים סנקט פטרבורג, ברשת החברתית VK Питерские «Грифоны» стали чемпионами России 7 things you need to know about American football in Russia Питерские «Грифоны» стали чемпионами России ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
HLC

Holyland Bikepacking Challenge, בקיצור HLC, היא תחרות אופני שטח לא ממוסדת, בסגנון בייקפאקינג, הקשה והארוכה ביותר בישראל. היא נערכת פעם בשנה, מאז שנת 2014. חמש התחרויות הראשונות נערכו בעונת האביב. התחרות השישית (2019) נקבעה לחודש אוקטובר. התחרות נתפסת בעולם כאחת המגוונות והמעניינות בתחום ה-bikepacking (אנ'), ומהווה אתגר מיוחד בנוף התחרויות בארץ ובעולם. המסלול מורכב מעשרות קטעים המקושרים בקטעי ביניים. קיימים שני מסלולים, המתחילים בכפר מג'דל שמס. המסלול הקצר (כ-700 קילומטרים) מסתיים בירושלים, ומוקצבים לו עד שבעה ימים. המסלול הארוך (כ-1400 קילומטרים) מסתיים באילת, ומוקצבים לו עד אחד עשר ימים. זמן השיא למסלול הארוך נקבע בשנת 2015 על ידי חנוך רדליך, ועומד על 6 ימים, 11 שעות ו-29 דקות. חלקים ארוכים במסלול חופפים לשביל ישראל ולשביל ישראל לאופניים. כנהוג ב-bikepacking, כל מתחרה נושא על אופניו את כל הציוד הנדרש לו (מזון, ציוד לינה, כלים לטיפול באופניים). אסור להיעזר בגורמים חיצוניים שאינם זמינים לשאר המתחרים. ניתן לרכוש ציוד במהלך המסלול, וחובה לישון לפחות מחצית מן הלילות תחת כיפת השמיים. המתחרים נושאים מכשירי איכון לווייניים. הם מנווטים באמצעות מכשירי GPS, ומיקומם מופיע על מפה הזמינה ברשת. אתר האינטרנט הרשמי של HLC התחרות באתר בין לאומי ל-bikepacking בן מיטלמן, ‏מדן ועד אילת דרך מצלמת האופניים, באתר ‏מאקו‏, 17 במאי 2014 ה-HLC לדורותיו – כך תקעה ישראל סיכה על מפת העולם, מאת קובי אשל, 26 באפריל 2017, באתר bikepanel.com ‏ HLC - זה לא נגמר עד שזה לא נגמר, מאת עזרא שהרבני, 28 באפריל 2014, באתר bikepanel.com כיצד אני מתכונן ל-HLC, ‏25 בינואר 2017, בבלוג agmon.org ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
קדיר

קדיר (בפרסית: موشک قدیر) הוא טיל שיוט איראני נגד מטרות ימיות לטווח של 300 ק"מ. הטיל מפותח ומיוצר בתעשיות משרד ההגנה האיראני. הטיל נחשף לראשונה ב-24 באוגוסט 2014 על ידי שר ההגנה האיראני חוסיין דהקאן ונשיא איראן חסן רוחאני. ב-2015 נחשף פס הייצור הסדרתי של הטיל ונחשף כי הוא מיועד עבור חיל הים של משמרות המהפכה האסלאמית (משה"מ). בטקס נכחו עלי פאדווי, מפקד חיל הים של משה"מ, ושר ההגנה חוסיין דהקאן. ב-30 בנובמבר 2015 קיבל חיל הים של משה"מ טילי קדיר לרגל "יום חיל הים האיראני". במהלך טקס פתיחת קו הייצור טען חוסיין דקהאן כי "לטיל יכולת לבצע הרס באופן משמעותי, להתמודד מול לוחמה אלקטרונית באמצעות המכ"מים המתקדמים שבו, אפשרויות להיות משוגר מספינות ומסוקים שמאפשר לו להגדיל את הטווח". במקורות נוספים נטען כי הוא בעל טווח של 300 ק"מ, יכול להיות משוגר מפלטפורמות שיגור של טילים אחרים, ובעל מאפיינים הדומים לטילי הנור והקאדר. הטיל ניתן לשיגור מספינה כאשר היא במהירות של מעל 30 קשר ימי. נור מדיה וקבצים בנושא קדיר בוויקישיתוף farsnews. Mass delivery of marine cruise missile "Ghadir" the Navy for the first time. militarynews. The opening line mass production and delivery Ghadir cruise missiles to Sepah. mehrnews. Navy cruise missile Ghadir was equipped. פס ייצור טיל הקדיר, farsnews פס יצור קדיר, 30 בנובמבר 2015, Tansimnews "שני טילי שיוט חדשים ומל"טים אחרונים שנחשפו", wilayah news, 24 באוגוסט 2014 אירן: בקרוב נחשוף טיל שיוט חדש תוצרת עצמית, אוקטובר 2012, וואלה!
ניר בן-יוסף

ניר בן-יוסף (נולד ב-1975), המכונה xnir, הוא צלם תעופה ישראלי, בייחוד תעופה צבאית. הוא עובד עם חיל האוויר הישראלי מזה שנים רבות ומצלם הן מהקרקע והן בטיסה במטוסים השונים של החיל, בהם מטוסי קרב דוגמת ה-F-16 פייטינג פלקון. בן-יוסף מפרסם את צילומיו בתערוכות, מגזיני צילום ומגזיני תעופה יוקרתיים (בהם ביטאון חיל האוויר), אתר חיל האוויר הישראלי, גלריות באינטרנט, פורומי צבא וביטחון (כולל בפרש) ועוד. בנוסף לצילום תעופה בן-יוסף עוסק גם בצילום טבע וכן צילם כצלם צבאי/מלחמות את פעילות צה"ל (באוויר ובקרקע) במהלך מבצע עופרת יצוקה ומבצע צוק איתן. אתר האינטרנט הרשמי של ניר בן-יוסף מידע על xnir בפליקר התמונות של xnir בפליקר אלבום חיל האוויר הישראלי בפליקר אלבום תעופה כללית בפליקר Operation Cast Lead בפליקר. Protecting Edge בפליקר. ערך זה הוא קצרמר בנושא ישראלים ובנושא אמנות. אתם מוזמנים לתרום לוויקיפדיה ולהרחיב אותו.
גיל ברק (שדרן)

גיל ברק (נולד ב-27 בדצמבר 1973) הוא שדרן, עיתונאי ספורט ופובליציסט אמריקאי-ישראלי העובד בערוץ הספורט (מאז 1999). בעברו היה כדורסלן מכללות. גובהו 1.88 מ' ועיקר התעסקותו הוא כדורסל אמריקאי וליגת ה-NBA. ברק למד בתיכון בליך ברמת גן בין 1987 ל-1991 במגמות היסטוריה, אמנות וחינוך גופני והיה כדורסלן במסגרת התיכון (אליו הגיע לדבריו בגלל גיבור ילדותו, דורון ג'מצ'י) והכיר את אשתו בכיתה בה למד. לאחר מכן, למד לתואר ראשון בתקשורת, קולנוע וטלוויזיה באוניברסיטת קליפורניה בסן דייגו, והיה חלק מקבוצת הכדורסל של המוסד ששיחקה אז בדיוויז'ן 3 של ה-NCAA, אך כמעט ולא זכה לדקות משחק. לאחר שסיים את לימודיו בארצות הברית פרש מכדורסל ושב לישראל ולמד תואר שני בתקשורת פוליטית באוניברסיטת תל אביב. בשנת הלימודים 2000/2001 לימד בתיכון בליך במשך שנה כמורה לקולנוע ותקשורת. בינואר 2013 מונה ברק ביחד עם דניאל זילברשטיין למחליפו של עפר שלח, שהצטרף למפלגת "יש עתיד", בהגשת התוכנית "חמישיות". ברק הוא קרוב משפחה של שימי ריגר. אב לארבעה. מדיה וקבצים בנושא גיל ברק בוויקישיתוף התייחסות לגובהו בעת שידור משחק הגמר של טורניר אלון בין הפועל חולון להפועל גלבוע/גליל, ה-16 בספטמבר 2017. "בליך: המפורסמים נפגשים עם המנהל הנערץ". ynet. אורכב מ-המקור ב-2017-09-23. נבדק ב-2017-09-23. "גיל ברק מגיע להתארח בפורום NBA ומכללות - פורום NBA ומכללות". תפוז אנשים. נבדק ב-2017-09-23. גיל ברק מתייחס לליגת המכללות בה שיחק ג'ון דיברתולומיאו בעת שידור מכבי תל אביב נגד אוניקס קאזאן בטורניר כרתים: "גם אני שיחקתי בדיוויז'ן 3, רק שתבינו כמה הדרג הזה גרוע". ה-22 בספטמבר 2017 - החל משנת 2000 האוניברסיטה מדורגת בדיוויז'ן 2. שימי ריגר מביע לעג שברק הפסיד במשחק "1 על 1" לכדורסלנית WNBA בתוכנית "חמישיות" ב-2008 ואומר: "אסור שידעו שהוא קרוב משפחה שלי".
יחסי אינדונזיה–סורינאם

יחסי אינדונזיה–סורינאם הם היחסים הדיפלומטיים בין רפובליקת אינדונזיה ורפובליקת סורינאם. לשתי המדינות יחסים מיוחדים, המבוססים על היסטוריה משותפת כמושבות לשעבר של האימפריה ההולנדית. מספר גדול של ג'אווניסים היגרו לסורינאם בסוף המאה ה-19 וראשית המאה ה-20, במטרה לעבוד במטעים במדינה. לאינדונזיה שגרירות בפרמריבו ולסורינאם שגרירות בג'קרטה. שתי המדינות חברות בארגון הסחר העולמי ובפורום לשיתוף פעולה של מזרח אסיה ואמריקה הלטינית. ראשית הקשרים בין אינדונזיה וסורינאם נמצאת בהגירת אינדונזים (בעיקר ג'אווניסים) לסורינאם במהלך שנות ה-90 של המאה ה-19. על מנת לענות על הצורך בעובדים במושבותיה של הולנד, החלה הולנד לשלוח מספרים גדולים של ג'אווניסים לסורינאם במטרה שיעבדו בעיקר בחקלאות. כיום, כ-70,000 אזרחים, 15% מהאוכלוסייה של סורינאם הם ג'אווניסים, וכמה מהשרים בממשלה הם ג'אווניסים. היחסים הדיפלומטיים הדו-צדדים בין שתי המדינות הוקמו רשמית ב-1975, אם כי כבר ב-1964 הייתה קונסוליה אינדונזית כללית בפרמריבו. אינדונזיה רואה בסורינאם שותפה אסטרטגית באזור אמריקה הלטינית, שבאמצעותה ניתן יהיה להיכנס לשוק באמריקה הלטינית. היקף הסחר בין שתי המדינות ב-2012 הגיעה ל-8.9 מיליון דולר, כשהיקף הייצוא של אינדונזיה לסורינאם עמד על 7.1 מיליון דולר, ואילו הייצוא מסורינאם לאינדונזיה היה 1.8 מיליון דולר. אינדונזיה מוכרת טקסטיל, רהיטים, בגדים, ציוד ביתי, פלסטיק, נעליים, מרכיבי בישול וכלי נגינה לסורינאם. מדיה וקבצים בנושא יחסי אינדונזיה–סורינאם בוויקישיתוף שגרירות אינדונזיה בפרמריבו, סורינאם שגרירות אינדונזיה בפרמריבו, סורינאם, EMBASSYPAGES.COM שגרירות סורינאם בג'קרטה, אינדונזיה, EMBASSYPAGES.COM Post, The Jakarta. "Indonesia, Suriname set for stronger cooperation". The Jakarta Post (באנגלית). נבדק ב-2017-09-23. Google Translate, translate.google.co.uk RI, Suriname agree to enhance cooperation in agriculture, fishery sectors, www.antaranews.com (באנגלית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
עצם החזה

עצם החזה (לעיתים: מפתח הלב; TA: Sternum; סטרנום) היא עצם שטוחה הממוקמת בקדמת כלוב הצלעות. עצם החזה מחוברת דרך סחוס צלעי לצלעות, מהווה נקודת עיגון לצלעות ומרכיבה יחד איתן את כלוב הצלעות. כחלק מכלוב הצלעות היא מתפקדת כמגינה על תכולת בית החזה: הלב, הריאות וכלי הדם העיקריים העוברים שם. עצם החזה מורכבת משלושה חלקים: ידית עצם החזה, גוף העצם וזיז עצם החזה המופרקים זה עם זה. בחלקה העליון מופרקת העצם עם עצמות הבריח ולאורך צדדיה מתחברות שבע הצלעות העליונות. פני העצם מאופיינים ברכסים וזוויות המשמשים כנקודות ציון באנטומיה טופוגרפית. ידית עצם החזה (Manubrium sterni, מנובריום. בלטינית: manubrĭum, פירושה: ידית אחיזה) היא חלקה העליון של עצם החזה. ידית עצם החזה היא בעלת מבנה מרובע, רחב בחלקה העליון וצר בחלקה התחתון. מופרקת עם עצמות הבריח ועם הסחוס הצלעי הראשון, ומרכיבה את חלקה העליון של עצם החזה. העצם, שהיא חלקה, קמורה מצד לצד, וקעורה מלמטה למעלה, ובפן הקדמי שלה משמשת כמעין חיבור, בה נאחזים שריר החזה הגדול ושריר עצם החזה, הבריח והזיז הפיטמתי (Musculus sternocleidomastoideus). בפן האחורי נאחזים שרירים המחוברים לאזור הצוואר הקדמי. בגבולה העליון נמצא שקע בשם חרק בית הצוואר (Incisura jugularis ossis sterni). משני צידי השקע מופרקות עצמות הבריח דרך מפרקי החזה והבריח. בחלק העליון של הגבול הצידי של העצם מתחברת הצלע הראשונה באמצעות רקמת סחוס, בתחתית הגבול הצידי מתחברת הצלע השנייה ובגבולה התחתון של הידית מפרק סחוסי מסוג מאחה (Symphysis manubriosternalis) המחבר אותה לגוף עצם החזה. משטחי ידית עצם החזה וגוף עצם החזה אינם נמצאים על אותו מישור. ביניהם קיימת זווית בת כ־140 מעלות המכונה זווית עצם החזה (Angulus sterni). את זווית עצם החזה ניתן למשש ולאתר בעזרתה את זוג הצלעות השני ואת החוליות החזיות הרביעית והחמישית (T4, T5) הנמצאות מנגד לה בגב. גוף עצם החזה (Corpus sterni) הוא הארוך מחלקי עצם החזה (בגברים הוא ארוך יותר מבנשים). בגבולו העליון המפרק עם ידית עצם החזה ובגבולו התחתון מפרק מסוג חיבור סחוסי עם זיז סיף (Symphysis xiphosternalis). הגבול הצידי של גוף עצם החזה כולל מספר שקעים אליהם מתחבר הסחוס הצלעי של צלעות שתים עד שש. גוף עצם החזה מורכב מארבעה חלקים מופרקים זה לזה בחיבור סחוסי, המתאחים בחיבור גרמי עד גיל 25. קווי האיחוי בין החלקים ניתנים למישוש כשלושה רכסים רוחביים עד גיל מאוחר. הרכסים ממוקמים בצמוד לחיבור לצלעות שלוש, ארבע וחמש. לאורך הפן הקדמי של גוף העצם נאחז שריר החזה הגדול. בחלקו התחתון של הפן האחורי של הגוף נאחז שריר החזה הרוחבי (Musculus transversus thoracis). זיז הסַּיִף (processus xiphoideus או processus ensiformis), הנקרא גם זיז עצם החזה, הוא הקטן משלושת חלקי עצם החזה. הזיז ממוקם בתחתית ומורכב בלידה מסחוס בלבד עד תחילת התגרמותו בילדות המוקדמת. בגיל 25-29 מסתיימת התגרמותו והוא מתחבר לגוף עצם החזה בחיבור סחוסי. בסביבות גיל 40 מתאחה בדרך כלל הזיז לגוף עצם החזה בחיבור גרמי. צורתו של הזיז אינה זהה בין אנשים שונים והוא יכול להיות מחודד, קהה, חצוי או מחורר. בחלק העליון של הגבול הצידי של הזיז מתחברת צלע שבע דרך סחוס צלעי. עצם החזה במבט צד עצם החזה והסחוס הצלעי במבט קדמי כלוב הצלעות עצם החזה (בכחול) בין כלוב הצלעות (בירוק) עצם החזה, באתר אנציקלופדיה בריטניקה (באנגלית)
נועז בר ניר

נועז בר ניר (נולד ב-27 באפריל 1964) הוא איש ציבור שכיהן כמנכ"ל שירותי בריאות כללית. כיהן בתפקידים אחדים בשירות המדינה, ובהם מנכ"ל משרד התיירות. נועז בר ניר נולד בירושלים בשנת 1964. מתגורר כיום ביישוב הר אדר. בשנת 1990 קיבל תואר ראשון בכלכלה באוניברסיטה העברית בירושלים. בשנת 1993 קיבל תואר שני במינהל עסקים בהתמחות ראשית במימון והתמחות משנית במחשבים ומערכות מידע באוניברסיטה העברית. בין השנים 1994–1996 למד חשבונאות באוניברסיטה העברית. בשנים 1989–1990 עבד בבנק ישראל, ובתפקידו האחרון שם עבד ככלכלן ביחידה הכלכלית במחלקת מטבע חוץ. בשנים 1991–1995 עבד במשרד האוצר, ובתפקידו האחרון שם היה רכז צוות בריאות באגף התקציבים. ב-1996 מונה לראש אגף תקציבים בשירותי בריאות כללית, ובשנת 2002 מונה לסמנכ"ל כספים בשירותי בריאות כללית. היה דירקטור בדקלה חברה לביטוח, ש.ל.ה, מכון מור למידע רפואי, מור יישומים מחקרים, כללית הנדסה רפואית, המכון לבריאות העובד ומגן דוד אדום. היה חבר ועדת השקעות של כלל גמל ופיננסים. ב-1 ביוני 2009 החל לכהן כמנכ"ל משרד התיירות, בעת שסטס מיסז'ניקוב היה שר התיירות, וכיהן בתפקיד זה עד 2012. באפריל 2015 מונה למנכ"ל התאחדות המלונות בישראל. ביוני 2017 החל לכהן כמנכ"ל שירותי בריאות כללית. ביולי 2018 הודיע על פרישתו מתפקידו. נועז בר-ניר, באתר פורום CFO נועז בר ניר - ועידת המלונאים 29/3/2017, באתר YouTube ענת שיחור-אהרונסון, נועז בר ניר מונה למנכ"ל משרד התיירות החדש, באתר nrg‏, 1 ביוני 2009 עמי אטינגר, נועז בר ניר מונה למנכ"ל כללית, באתר "מידע תיירותי בינלאומי", 26 במאי 2017 רוני לינדר-גנץ, המנכ"ל החדש של שירותי בריאות כללית: נועז בר ניר, באתר TheMarker‏, 25 במאי 2017 רותם אליזרע, מנכ"ל הכללית פורש לאחר שנה בלבד בתפקיד, באתר ynet, 17 ביולי 2018